Erġajna bil-kantaliena tad-Divorzju. Tiftakru kif il-Front Kontra d-Divorzju kien ibeżża kemm dan se jġib divorzju f'pajjiżna meta dan huwa llegali u l-partiti kollha huma kontrieh? Jidher ċar li ta' Kana ma tantx għandhom xi jgħidu u ninsabu ddiżappuntati ħafna għax jekk ħawn xi ħadd li missu jaf x'problemi jinqalgħu meta koppja tinduna li ma jistax ikollha t-tfal, huma dawk li jaħdmu ma' ta' Kana li lkoll huma counsellors, psikologi u avukati li jiġu wiċċ imb'wiċċ ma' dawn il-problemi. Iżda, għal darb'oħra, għaqda tal-Knisja qed turi kemm ma tafx eżatt x'jirrikjedi li mara tagħmel l-IVF u kemm ma jafux xi tfisser simpatija ma' persuni li diġa huma mdejqin u anke f'ċerta każijiet dipressati minħabba li ma jistax ikollhom it-tfal. Din Knisja li tħenn u toffri wens u mogħdrija kif ried Ġesu Kristu jew Knisja li moħħha biex tiddefendi l-interessi tagħha anke jekk dan se jgħaffeġ fuq il-jeddijiet ċivili taċ-ċittadini li ħafna minnhom huma membri tagħha? Mhux ta' b'xejn li qassisin prominenti bħal Joe Borġ u Rene Camilleri qed juru d-disapprovazzjoni tagħhom fil-beraħ!
Ta' Kana jridu jispjegaw kif l-IVF IWASSAL GĦALL-ABORT – Dun Rene Camilleri